CELEX: 22020D1459
Language: ro
Date: 2018-04-27 00:00:00
Title: Decizia nr. 99/2018 a Comitetului mixt al SEE din 27 aprilie 2018 de modificare a anexei XX (Mediul) la Acordul privind SEE [2020/1459]

15.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 340/34
               
            
         DECIZIA NR. 99/2018 A COMITETULUI MIXT AL SEE
         din 27 aprilie 2018
         de modificare a anexei XX (Mediul) la Acordul privind SEE [2020/1459]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) 2017/2392 al Parlamentului European și al Consiliului din 13 decembrie 2017 de modificare a Directivei 2003/87/CE în vederea menținerii actualelor limitări ale domeniului de aplicare pentru activitățile de aviație și în vederea pregătirii punerii în aplicare a unei măsuri globale bazate pe piață începând din 2021 (1) trebuie încorporat în Acordul privind SEE.
                  
               
                     (2)
                  
                  
                     Prezenta decizie a Comitetului mixt nu afectează autonomia părților contractante în negocierile internaționale privind schimbările climatice, în special în contextul Convenției-cadru a Organizației Națiunilor Unite asupra schimbărilor climatice și al Protocolului de la Kyoto sau al oricărui alt acord internațional privind schimbările climatice, altele decât în ceea ce privește aspecte relevante pentru schema UE de comercializare a certificatelor de emisii (EU ETS), care sunt încorporate în acord. Cu toate acestea, statele AELS trebuie să țină seama în mod corespunzător de obligațiile asumate în cadrul Acordului privind SEE. Este responsabilitatea fiecărui stat AELS să pună în aplicare politicile și măsurile necesare pentru respectarea angajamentelor internaționale asumate în temeiul Convenției-cadru a Organizației Națiunilor Unite asupra schimbărilor climatice, al Protocolului de la Kyoto și al oricărui alt acord internațional privind schimbările climatice.
                  
               
                     (3)
                  
                  
                     Aspectele bugetare nu fac obiectul Acordului privind SEE. Contribuțiile financiare de care beneficiază statele membre ale UE din partea statelor AELS sunt negociate prin mecanismele financiare ale SEE. Aplicarea dispozițiilor Directivei 2003/87/CE a Parlamentului European și a Consiliului (2) în ceea ce privește aceste aspecte și aplicarea criteriilor pentru distribuirea între anumite state membre ale UE a unor procente din cantitatea totală de certificate care urmează să fie scoase la licitație în conformitate cu articolul 10 alineatul (2) literele (b) și (c) și cu anexele IIa și IIb la Directiva 2003/87/CE nu aduce, prin urmare, atingere domeniului de aplicare al Acordului privind SEE.
                  
               
                     (4)
                  
                  
                     Prin urmare, anexa XX la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            În anexa XX la Acordul privind SEE, la punctul 21al (Directiva 2003/87/CE a Parlamentului European și a Consiliului) se adaugă următoarea liniuță:
            
                        „—
                     
                     
                        
                           32017 R 2392: Regulamentul (UE) 2017/2392 al Parlamentului European și al Consiliului din 13 decembrie 2017 (JO L 350, 29.12.2017, p. 7).”
                     
                  
         
            Articolul 2
            Textele Regulamentului de punere în aplicare (UE) 2017/2392 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 28 aprilie 2018, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 27 aprilie 2018.
            
               
                  Pentru Comitetul mixt al SEE
               
               
                  Președintele
               
               Claude MAERTEN
            
         
         
            (1)  JO L 350, 29.12.2017, p. 7.
         
            (2)  Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Uniunii și de modificare a Directivei 96/61/CE a Consiliului (JO L 275, 25.10.2003, p. 32).
         
            (*1)  Nu au fost semnalate obligații constituționale.
      
      
         
            Declarația statelor AELS privind Decizia nr. 99/2018 de încorporare a Regulamentului (UE) 2017/2392 în Acordul privind SEE
            Regulamentul (UE) 2017/2392 prevede că veniturile obținute în urma licitării cotelor pentru aviație ar trebui să fie utilizate pentru a face față schimbărilor climatice. Aplicarea acestei prevederi de către statele AELS nu aduce atingere domeniului de aplicare al Acordului privind SEE.